Suzanne Morrow Francis

Suzanne Morrow Francis (Momuhau 14, 1930 – Mahas 11, 2006) nopo nga songulun pamain skater Canadian om veterinarian. Minampayat yau id pialaan Ladies' Singles id Winter Olympics 1952 om 1948. Daasom 1947 om 1948, tuminanud i Francis id pialaan Pairs Mixed miampai pamain skater Canadian ii Wallace Diestelmeyer. Nakalantoi yolo do midol lisong id 1948 Winter Olympics om 1948 World Figure Skating Championships. Yolo no tinimungan di kumoiso do nakatama minomonsoi do death spiral iso longon. Ii kusai mongigit di tondu id posisi miampai iso no longon. Iti nopo nga maso  1948 Olympic Games.

Id pialaan Ladies' Singles,  nakalantoi i Suzanne Morrow Francis do taang kohopod om apat id St. Moritz Winter Olympics nga id taang koonom no id 1952 Oslo Winter Olympics. Tuminingkod yau tumanud id pialaan ontok 1953 nga kakal po yau mamain skating.  Sundung do poinkalaja sabaagi veterinarian, tuminilombus i Francis do momuru sabaagi gompongotus/mangaangadil skating om nokotilombus iti solinaid lobi ko limo nohopod toun. Suai ko iri, minamalan yau do kumaraja miampai do Peterborough Figure Skating Club. Nokosuang nogi yau sabaagi onom pamain skate tondu bobos nabantug id pogun solinaid limo toun pogulu nokopinsin yau.

Ontok 1988 Winter Olympics id Calgary, minanganu i Francis do Judge's Oath, pinoposiliu dau do tondu di kumoiso pinopoindalan dii id Winter Olympics. Ontok 1992, naangatan nogi yau id Skate Canada Hall of Fame miampai dii  Diestelmeyer. Kuminaraja yau sabaagi  veterinarian gisom nokopinsin ontok 1995."Skate Canada: News & Views: News". 2007-03-10. Archived from the original on 2007-03-10. Retrieved 2018-10-07.

 Kareer Veterinari 
Id 1952, nokopupus i Francis do degree dau id veterinary medicine mantad Ontario Veterinary College id Guelph, Ontario.  Ontok piipiro linaid, miniuhup i Francis dii Dr. Edith Williams, tondu kumoduo   Canadian do nakaanu degree veterinarian montok popoindalan iso klinik. Maamaso dilo nogi, kumaraja yau sabaagi gompongotus do kopokitanan tasu  All Breed tuu yau nopo nga iso mantad Canadian Kennel Club."Skate Canada: News & Views: News". 2007-03-10. Archived from the original on 2007-03-10. Retrieved 2018-10-07.

I Francis nopo songulun di orohian tomod do tasu om kosoruan mogowit tasu manud-tanud dau. German Shepherd nopo nga kawo tasu di bobos korohian dau. Suai ko timpu minoi yau sikul veterinar id Guelph, timpu dau bobos alaid id sikul nopo nga duo no tulan gama do kogumuan maso dau naawi id skating Iti no ngawi sabab nokuro tuu lumansan yau ponguhupan mantad tutor montok magawi sinikulan.